Návrh komuniké

Vláda Slovenskej republiky na svojom zasadnutí dňa ............ 2004 prerokovala a schválila návrh zákona o orgánoch štátnej správy v colníctve a o zmene a doplnení niektorých zákonov.

Potreba vypracovať návrh zákona vyplynula z procesu transformácie colnej správy a jej prispôsobenia sa novým podmienkam súvisiacim so vstupom Slovenskej republiky do Európskej únie. V tomto období colné orgány prevzali aj správu všetkých spotrebných daní. Vzhľadom na túto skutočnosť vznikla potreba rozšíriť právomoci colnej správy pri odhaľovaní obzvlášť závažných trestných činov spáchaných v súvislosti s porušením daňových predpisov upravujúcich nepriame dane a odhaľovaní ich páchateľov, vytvoriť podmienky na efektívne a pružné odhaľovanie daňových únikov colnou správou.